સીટીએમ-બરોડા એકસપ્રેસ હાઇવે પર પહોંચીને મુસાભાઇએ રાકેશને ફોન કરીને બોલાવ્યા હતા. થોડાક સમય પછી રાકેશ અને અકી બન્ને જણા ઇકો કાર લઇને આવ્યા હતા. અકીએ મુસાને ફોન આપીને જવાનું કહ્યું હતું ત્યારે પ્રતીકભાઇને રોકીને ઇકો કારમાં બેસાડી દઇને એક ગોડાઉનમાં બળજબરીપૂર્વક લઇ ગયા હતા. ગોડાઉનમાં પહોંચ્યા બાદ પ્રતીકભાઇએ રાકેશને કહ્યું કે તમે મને અહીંયાં ગોડાઉનમાં શા માટે લાવ્યા છો. આ વાત સાંભળીને અકીએ પ્રતીકભાઇને જણાવ્યું કે તારી સર્વિસ કરવાની છે. દરમિયાનમાં બન્ને જણા પ્રતીકભાઇને ગંદીગાળો બોલવા લાગ્યા હતા અને ઢોર માર મારવા લાગ્યા હતા તે સમયે અકીનો ડ્રાઇવરે પ્રતીકભાઇને લાકડાના દંડાથી મારવાનું શરૂ કર્યું હતું. થોડીવાર પછી બીજા બે શખ્સો ગોડાઉનમાં આવ્યા હતા અને પ્રતીકભાઇને મારવાનું શરૂ કર્યું હતું.